stanford-oval/wikipedia huggingface dataset:
חברה מתועשת
מדיניות תעשייתית

כיום, מכיוון שהתעשייה היא חלק חשוב ברוב החברות והמדינות, לממשלות רבות יהיה לפחות תפקיד כלשהו בתכנון ובוויסות התעשייה. זה יכול לכלול נושאים כמו זיהום תעשייתי, מימון, חינוך מקצועי ודיני עבודה .
עבודה תעשייתית

בחברה תעשייתית, התעשייה מעסיקה חלק גדול מהאוכלוסייה. זה קורה בדרך כלל במגזר הייצור. איגוד עובדים הוא ארגון של עובדים שהתאגדו כדי להשיג מטרות משותפות בתחומים מרכזיים כמו שכר, שעות ותנאי עבודה אחרים. איגוד העובדים, באמצעות הנהגתו, מתמקח עם המעסיק בשם חברי האיגוד (חברי דרג) ומנהל משא ומתן על חוזי עבודה עם מעסיקים. תנועה זו עלתה לראשונה בקרב פועלי התעשייה.
השפעות על העבדות

רומא ותרבויות ים תיכוניות עתיקות אחרות בפרט הסתמכו על עבדות בכל כלכלתן. בעוד הצמיתות דחקה במידה רבה את העבדות במהלך ימי הביניים באירופה, כמה מעצמות אירופיות החזירו את העבדות באופן נרחב בתקופה המודרנית המוקדמת, במיוחד עבור העבודה הקשה ביותר במושבות שלהן. המהפכה התעשייתית מילאה תפקיד מרכזי בביטול מאוחר יותר של העבדות, בין השאר משום שהדומיננטיות הכלכלית החדשה של הייצור המקומי ערערה את העניין בסחר העבדים . בנוסף, השיטות התעשייתיות החדשות דרשו חלוקת עבודה מורכבת עם פחות פיקוח על עובדים, דבר שייתכן שלא היה תואם לעבודות כפייה.
מִלחָמָה

המהפכה התעשייתית שינתה את המלחמה, עם נשק ואספקה בייצור המוני, הובלה מונעת על ידי מכונות, יכולת ניוד מוגברת, תפיסת המלחמה הכוללת ונשק להשמדה המונית. מקרים מוקדמים של לוחמה תעשייתית היו מלחמת קרים ומלחמת האזרחים האמריקאית, אך מלוא הפוטנציאל שלה הוצג במהלך מלחמות העולם.
ראו גם

מדינה מפותחת
תעשיית המזון
תיעוש
חברה פוסט-תעשייתית
העולם המערבי
מהפכה תעשייתית
מדינה מתועשת חדשה
מיכון
הערות שוליים

↑  "Chapter 1: Energy Fundamentals, Energy Use in an Industrial Society" (PDF). נבדק ב-2007-12-18.
↑  "Industrial Revolution - Facts & Summary - HISTORY.com". HISTORY.com. נבדק ב-2018-07-04. Before the advent of the Industrial Revolution, [...] [m]ost manufacturing was done in homes or small, rural shops, using hand tools or simple machines.
↑  Ogilvie, Sheilagh (במאי 2004). "Guilds, efficiency, and social capital: evidence from German proto-industry" (PDF). Economic History Review. pp. 286–333. doi:10.1111/j.1468-0289.2004.00279.x. The empirical findings cast doubt on views that guilds existed because they were efficient institutional solutions to market failures relating to product quality, training, and innovation. {{cite web}}:  (עזרה)
↑  
Harley, Charles (בספטמבר 2011). "Slavery, the British Atlantic Economy and the Industrial Revolution" (PDF). Working Paper. pp. 7–8. As the Industrial Revolution proceeded, the main focus of economic attention shifted to the new industries created by Britain's technological prominence. These industries looked not for protection but for an opening of export markets. As the political economy shifted, the West Indian interest became vulnerable to their opponents. The slave trade was abolished in 1807 and slavery eventually abolished in 1833. {{cite web}}:  (עזרה)
↑  Lagerlöf, Nils-Petter (2006-08-30). "Slavery and other property rights" (PDF) (באנגלית). Some argue that slavery died out due to the rise of industrial production modes, involving a larger number of work tasks, thus making slavery more costly in terms of supervision.
| --- | --- |
בקרת זהויות :  NLI: 987007548200305171  GND: 4026828-7  HDS: 025614  LCCN: sh85065972  LNB: 000178211  NKC: ph117208 
מפעל, סמל מסורתי של הפיתוח התעשייתי (בית חרושת למלט בקונדה, אסטוניה )
מודל המגזר של קולין קלארק, של כלכלה שעוברת שינוי טכנולוגי. בשלבים מאוחרים יותר, המגזר הרבעוני של המשק גדל.
עובד בתעשיית רכיבי פלדה כבדים, סלובקיה
מפעל הרכבה בניו יורק (ארצות הברית, 1944) המייצר מטוסי קרב מסוג P-39 איירקוברה
זרע מכלוא

באגרונומיה, זרע מִכְלוֹא הוא זרע שיוצר באופן מבוקר על ידי טיפוח נפרד של קו זכרי (אב) וקו נקבי (אם), במטרה ליצור און כלאיים משופר ואמין.
בשלב הטיפוח, עובר כל קו תהליכי האבקה עצמית על מנת לחזק את התכונות הרצויות. בעוד היבול של כל אחד מהקווים עשוי להיות גבוה מאוד, הם בדרך-כלל פגיעים למחלות.
לכן, בשלב הסופי משולב המטען הגנטי של הקווים – השונים מאוד זה מזה – לזרע אחד, על ידי דיכוי התכונות הזכריות בצמחי הקו הנקבי. הזרעים שמתקבלים בצורה זו, זרעי מכלוא המכונים F1, זהים זה לזה מבחינה גנטית  ומצטיינים בדרך-כלל באון כלאיים, ביצועים וחסינות גבוהים משל הוריו.
הצמחים שגדלים מזרעי המכלוא מייצרים זרעים בעלי מגוון גנטי רחב ולא צפוי, זרעים אלו נקראים F2. המגוון הגנטי הרחב של זרעי F2 הופך את זרעי המכלוא לכדאיים מאוד ליצרני הזרעים שכן לחקלאי יש אינטרס להימנע משמירת זרעים לזריעה חוזרת.[דרושה הבהרה]
שיטה זו ננקטה במהפכה הירוקה, למשל, ליצירת זני מכלוא של אורז על ידי האגרונום הסיני יואן לונגפינג. זני מכלוא חקלאיים עם און כלאיים פותחו גם בתירס, דורה, סלק סוכר, בצל הגינה, תרד, חמנית, וברוקולי.
ח'ורמאבאד

| --- | --- |

פוטומונטז' של העיר
 מדינה:  איראן איראן
 פרובינציה:  לורסתאן
 שטח:  28,294 קמ"ר
 גובה:  1,147 מטרים
 אוכלוסייה:  ‏
  ‑ בעיר:  373,416 (2016)
 קואורדינטות:  33°28′00″N 48°21′00″E﻿ / ﻿33.466666666667°N 48.35°E﻿ / 33.466666666667; 48.35 
 אזור זמן:  UTC +3:30
 www.Khorramabad.ir
  מפת מיקום  מפה מפורטת   (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןח'ורמאבאד(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןח'ורמאבאד  he tabBackground:;tabBorder:#aaa;defaultTab:0;
ח'ורמאבאד (בפרסית: ‏خرم‌آبادקובץ:Khorramabad.ogg‏Ⓘ‏) היא בירת פרובינציית לורסתאן במערב איראן. העיר שוכנת על הרי הזגרוס כ-373 ק"מ דרום-מערבית לבירה טהראן. ע"פ מפקד האוכלוסין האחרון של איראן משנת 2016 אוכלוסיית העיר מנתה 373,416 בני אדם.
אף על פי שאינה יעד תיירותי מרכזי, היא נופית למדי ויש בה כמה אטרקציות, כמו חמישה אתרי מגורים פלאוליתיים. במרכז העיר שוכנת מצודה גבוהה בשם פלכ אל-אפלאכ (גן עדן השמיים), שריד לאימפריה הסאסאנית, היא כיום מוזיאון פופולרי לאומי.
מבחינה כלכלית העיר מהווה הבסיס אזורי לתעשייה חקלאית.
היסטוריה

לאחר המהפכה האיסלאמית ב-1979 עברה העיר תיעוש מהיר.
הערות שוליים

↑  Baumler, Mark F. and Speth, John D. (1993) "A Middle Paleolithic Assemblage from Kunji Cave, Iran" pp. 1–74 In Olszewski, Deborah and Dibble, Harold Lewis (editors) (1993) The Paleolithic prehistory of the Zagros-Taurus The University Museum of Archaeology and Anthropology, University of Pennsylvania, Philadelphia, Pennsylvania, ISBN 978-0-924171-24-6
↑  Hiromasa Kano, Urbanization in Post-Revolution Iran. The Developing Economies (December 1996), p. 433
| --- | --- |
בקרת זהויות :  GND: 4744108-2  MusicBrainz: a9dd60bc-61ad-4e5f-b179-3b14bfc1e7a4 
ערך זה הוא קצרמרבנושא יישובים באיראן. אתם מוזמנים לתרום לוויקיפדיה ו.
ח'וראסאן

ערך זה עוסק בחבל ארץ היסטורי במרכז אסיה. אם התכוונתם למשמעות אחרת, ראו .
ח'וראסאן על מפת אסיה התיכונה. צפונית לו נמצאים טראנסאוקסאניה במזרח וח'ווארזם במערב
ח'וראסאן (בפרסית: خراسان, התרגום המילולי: "מקום זריחת השמש") הוא שמו ההיסטורי של חבל ארץ נרחב במרכז אסיה, המקיף אזורים בצפון-מזרח איראן, אפגניסטן, דרום ומזרח טורקמניסטן, דרום אוזבקיסטן ודרום טג'יקיסטן. בירתו של החבל הייתה העיר ההיסטורית ח'ווארזם, היא חיווה באוזבקיסטן בת ימינו.
באזור ח'וראסאן צמחו לאורך ההיסטוריה אימפריות גדולות, בהן: האימפריה הקושאנית, הפרתים, באקטריה, הע'זנווים והשושלת הטימורית.
הערים הראשיות בח'וראסאן כוללות את משהד-טוס, נישאפור, הראת, ע'זני, קאבול, בלך, מרב, סמרקנד, בוכרה וחואריזם (חיווה). אלו ואחרות היוו מרכזים לפריחת תרבות אסלאמית על קצה העולם המיושב. ח'וראסאן מוכרת במיוחד כמולדתם ההיסטורית של דמויות כמו אל-טוסי, אבן סינא, אל-פאראבי, עמר אל-ח'יאם, אל-ח'ואריזמי, זמח'שרי, סיבויהי ואחרים. כמו כן היוו עריו מרכז לימוד חשוב מאוד של הלכה אסלאמית, וממדרסותיו הגיעו פוסקי הלכה כמו אחמד אבן חנבל, אבו חניפה, א-טברי, אל-בח'ארי, אל-קשיירי ואל-ע'זאלי. פירדוסי, מחבר ה"שאהנאמה", נולד אף הוא בח'וראסאן.
היסטוריה

ראשיתו של המונח "ח'וראסאן" כיחידה פוליטית במנהל הסאסאני החל מהמאה ה-3 לספירה. גבולותיו של האזור השתנו לאורך ההיסטוריה. בימי הח'ליפות, לאחר הכיבושים המוסלמיים, הוא הקיף את כל קצהו המזרחי של העולם המוסלמי – מזרח פרס, מרכז אסיה וטראנסאוקסאניה, המוכרת גם בתרגום שמה לערבית "מא וראא' א-נהר" (ما وراء النهر), כלומר, האזורים שהיו מעברו הרחוק של נהר האמו דריה, באוזבקיסטן. במאות הראשונות לאסלאם היה האזור כר פורה לצמיחתן של תנועות מרי וכתות קיצוניות, והיה מקום מפלט מועדף למבוקשים בידי הח'ליפות.
עד לתחילת המאה ה-11 נהנו ערים שונות באזור, כגון ע'זני או נישאפור מתור זהב תרבותי. באזור זה היו באותה עת הספריות החשובות ביותר בעולם, והמלומדים והמשוררים החשובים ביותר בעולם. במהלך אותה מאה הייתה ח'וראסאן חלק מאזור רחב שסבל מבעיות אקלים חמורות. כתוצאה מגל קור קיצוני שנמשך משנת 1027 ועד 1060, שהשפיע באופן עקבי על גידולי החקלאות, כבר בשנים 1027–1031 תיעדו תושבי המקום בכתביהם רעב גדול, מגפות ותופעות של נוודים אלימים, אשר מחפשים מזון וכרי מרעה פוריים במקביל לפשיטות ביזה על יישובים. תיעוד מהעיר נישאפור, אשר הייתה מהערים הגדולות במזרח התיכון באותם הימים, מספר על התמוטטות העיר, רעב כבד, משבר כלכלי וקור קיצוני. התיעוד מספר שהעיר, בדומה ליישובים סמוכים אחרים, נבזזה ונהרסה על ידי נוודים רעבים, שפושטים על הערים המקומיות, עקב כך ששום מקום שהם מגיעים אליו אינו יכול להאכיל אותם למשך יותר משבוע אחד בגלל מספרם הגדול. חלק מהתיעודים תיארו תנאים כה קשים שגרמו לאנשים להאמין שמדובר בסוף העולם.
בעיות פנימיות אלו באימפריות של ח'וראסאן הקשו על תשלום קבוע לצבא, וכך לא הצליחו להתמודד עם צבא נודד וקטן יותר של הסלג'וקים שהשתלט על חלקים גדולים מהאזור. באמצע המאה ה-11 פקדו את האזור רעב, פרעות אלימות, ומלחמת אזרחים שבמהלכה פרצה מגפה. בשיאם של האסונות, בכמה שנים ספורות בסוף שנות ה-50 של המאה ה-11 נהרגו, על פי ההערכות, שליש מהתושבים באזור ח'וראסאן. בשנת 1060 החלה התייצבות אקלימית באזור, מה שהוביל לחידוש שגשוג החקלאות, והיה הרקע לתחילת היציבות השלטונית של הסלג'וקים באימפריה החדשה שכוננו.
על אף ההתייצבות האקלימית שסייעו לשיבה למנהל תקין ויציב באזור, לא חזרו ממלכות ח'וראסאן לימי גדולתן מלפני המשבר. במהלך המהומות הרבות שהיו במאה ה-11, הוצתו מבנים רבים, ושרפות קשות פקדו את הספריות הגדולות של הערים הגדולות באזור, וכך אבדה כמות אדירה של כתבי יד אשר היו חלק מלבו של אחד המרכזים התרבותיים החשובים של התקופה. אובדן זה גרם לשינויים שונים בתוכן ובסגנון הלימוד התרבותי-רוחני באזור, וייתכן – אף על פי שאפשרות זו מצויה במחלוקת – שאובדן זה היה גורם מרכזי בנפילתו של האזור מפסגת התרבות העולמית. הפלישות המונגוליות במאה ה-13 הורידו סופית את האזור מתהילתו כליבו התרבותי של פרס.
הערות שוליים

↑  היסטוריה ושינויי אקלים – שיעור 5, דקות 1:01:23–1:07:11, וגם 28:10
↑  היסטוריה ושינויי אקלים – שיעור 5, דקות 7:57–11:05
↑  היסטוריה ושינויי אקלים – שיעור 5, דקות 19:03–23:58
↑  היסטוריה ושינויי אקלים – שיעור 5, דקות 23:58–30:15
↑  היסטוריה ושינויי אקלים – שיעור 5, דקות 39:12–1:01:23
ז'ליקו יוקסימוביץ'

| --- | --- |

ז'ליקו יוקסימוביץ' באירוויזיון
 לידה:  20 באפריל 1972 (בן 52) יוגוסלביה בלגרד, יוגוסלביה
 מוקד פעילות:  סרביה 
 תקופת הפעילות:  מ-1999 
 מקום לימודים:  Faculty of Music Arts, Belgrade 
 עיסוק:  זמר
 סוגה:  פופ, פולק
 שפה מועדפת:  אנגלית, יוונית, פולנית, צרפתית, סרבית, רוסית 
 כלי נגינה:  אקורדיון 
 חברת תקליטים:  Minacord/City Records
 בן או בת זוג:  יובאנה יאנקוביץ' (ינואר 2012–?) 
 www.zeljkojoksimovic.com
 פרופיל ב-IMDb
 
ז'ליקו יוקסימוביץ' (בסרבית: Жељко Јоксимовић; נולד ב-20 באפריל 1972 בבלגרד, יוגוסלביה) הוא זמר, פזמונאי ומפיק מוזיקלי סרבי. הוא מוכר ברחבי אירופה, בעיקר במדינות יוגוסלביה לשעבר וכן בבולגריה, ביוון, בגרמניה ובאוסטריה. יוקסימוביץ' ייצג את סרביה ומונטנגרו בתחרות האירוויזיון לשנת 2004 שנערכה באיסטנבול, שם הוא הגיע למקום השני אחרי הזמרת רוסלנה שייצגה את אוקראינה. יוקסימוביץ' ייצג את סרביה באירוויזיון 2012 שנערך בבאקו בירת אזרבייג'ן, והגיע למקום השלישי.
תחילת חייו

יוקסימוביץ' נולד בבלגרד, סרביה. הוא נולד למשפחה צוענית וגדל בעיר ולייבו. הוא התפרסם לראשונה באירופה כשהיה בן 12, לאחר שזכה בתחרות "המפוחית הראשונה של אירופה" שנערכה בפריז. הוא סיים את לימודיו באוניברסיטה למוזיקה של בלגרד, והחל בקריירה מקצועית בשנת 1997.
הוא זכה בפרס "Grand-Prix" בשני פסטיבלים שנערכו בסרביה. יוקסימוביץ' יודע מספר רב של שפות, והוא מדבר באופן שוטף יוונית, אנגלית, רוסית, פולנית, צרפתית, וכן שפת האם שלו, סרבית.
1999–2004

בשנת 1999 יוקסימוביץ' חתם עם חברת ההקלטות "סיטי רקורדס" – חברת הקלטות פרטית השייכת לתחנת הטלוויזיה RTV Pink. סיטי רקורדס קידמה את יוקסימוביץ' כזמר פולק ופופ. האלבום הראשון שלו, Amajlija, כלל בתוכו 8 שירים. הסינגל הראשון שלו מתוך האלבום, Telo Vreteno, שנכתב על ידי יוקסימוביץ' בעצמו ביחד עם דרגן בראיץ', הגיע למקום הראשון במצעד הפופ בסרביה, וכן זכה להצלחה רבה במדיות יוגוסלביה לשעבר.
בשנת 2000 יוקסימוביץ' הוציא את אלבום האולפן השני שלו, Vreteno, שנקרא על שם אחד השירים באלבום. מהאלבום הזה הופקו שני קליפים. האלבום השלישי שלו, 111, יצא בשנת 2002, והוא הגיע למקום הראשון במצעד הפופ בסרביה, וכן במדינות נוספות בחבל הבלקן. בשנת 2003 יוקסימוביץ' כתב את השיר "Čija Si" לזמר המקדוני טושה פרוסקי, איתו הוא התמודד וזכה בקדם האירוויזיון הסרבי. אולם לאחר החלטת איגוד השידור האירופי, פרוסקי לא השתתף לבסוף באירוויזיון 2003, אלא רק שנה לאחר מכן.
אירוויזיון 2004

בשנת 2004 סרביה ומונטנגרו השתתפה לראשונה באירוויזיון. יוקסימוביץ' ניצח בתחרות הקדם אירוויזיון של סרביה ומונטנגרו עם השיר "Lane Moje" שנכתב על ידי לאוניטה ווקומנוביץ' והולחן על ידי יוקסימוביץ' עצמו.
בחצי הגמר הגיע יוקסימוביץ' למקום הראשון, אולם בגמר עצמו הוא הגיע למקום השני אחרי רוסלנה שייצגה את אוקראינה עם השיר "Wild Dances". יוקסימוביץ' זכה ב"פרס התקשורת" על-שם מרסל בזנסון. השיר הפך לסינגל הנמכר ביותר בסרביה ומונטנגרו, ובמדינות נוספות ברחבי אירופה.
2005–2007

לאחר הצלחתו באירוויזיון, יוקסימוביץ' הקים את החברה "מינקורד הפקות", בה הוא הקליט את שיריו מאז הקמתה. הוא הקליט את השיר "Ledja o Ledja" שצבר פופולריות רבה ברחבי המדינות בהן הוא נוהג להופיע בדרך כלל.
בשנת 2005 הוא הלחין שוב שיר לקדם האירוויזיון של סרביה ומונטנגרו. הבלדה "Jutro" בוצעה על ידי ילנה טומסוביץ'. השיר הגיע למקום השני באותה שנה. באותה השנה יוקסימוביץ' הוציא את אלבום האולפן הרביעי שלו, IV. האלבום מאופיין בסגנון מוזיקלי שונה מאלבומיו הקודמים. האלבום מכיל בלדות פופ עם מאפיינים של פולק סרבי אתני. האלבום מכר יותר מ-800,000 עותקים במדינות יוגוסלביה לשעבר.
בשנת 2006 הוא הלחין את השיר "Lejla" שבוצע על ידי מאטה הארי באירוויזיון 2006 שנערך באתונה, כשהוא מייצג את בוסניה והרצגובינה. בערב הגמר הגיע השיר למקום השלישי, המקום הטוב ביותר אליו הגיעה בוסניה והרצגובינה בתחרות. יוקסימוביץ' זכה ב"פרס המלחין" על שם מרסל בזנסון עבור שיר זה.
בשנת 2007 הוא הוציא את האלבום Platinum Collection, אלבום אוסף של הלהיטים שלו. מאוחר יותר באותה השנה הוא הופיע בפני קהל של 18,000 אנשים בבלגרד ארנה, בה הוא שר את כל הלהיטים הגדולים שלו.
2008–2012

בתחילת 2008 יוקסימוביץ' הלחין שיר נוסף שבוצע על ידי ילנה טומסוביץ', איתו היא הופיעה בקדם האירוויזיון הסרבי. השיר "Oro", שיר בסגנון בלדת-פולק, הגיע למקום הראשון וזכה לייצג את סרביה באירוויזיון 2008 שנערך בבלגרד, עקב זכייתה של מריה שריפוביץ' שנה קודם לכן. את האירוויזיון הנחה יוקסימוביץ' לצידה של המנחה יובנה ינקוביץ'.
לאחר הפסקה בת שנה מהמוזיקה, יוקסימוביץ' הוציא את אלבום האולפן החמישי שלו Ljubavi. האלבום נקרא על שם סינגל מהאלבום. הסינגל זכה להצלחה רבה בסרביה ובמדינות השכנות לה. הסינגל השני שלו מהאלבום יצא בתחילת שנת 2010. ב-12 ביוני 2010 הוא הופיע באצטדיון אסים פרטוביץ' האסה שבסרייבו. הוא הופיע בפני כ-40,000 אנשים, ההופעה הגדולה ביותר שלו עד כה.
ב-18 בנובמבר 2011 הודיעה רשות השידור של סרביה שיוקסימוביץ' ייצג אותה בשנית באירוויזיון 2012 עם השיר "Nije ljubav stvar". השיר הגיע למקום השלישי בתחרות עם 214 נקודות.
בשנת 2008 וב-2013 הוא הלחין שירים לזמר בוסני פופולרי חאליד בשליץ'.
דיסקוגרפיה > אלבומי סטודיו

Amajlija‏ – 1999
Vreteno‏ – 2001
111‏ – 2002
IV‏ – 2005
Ljubavi‏ – 2009
דיסקוגרפיה > אלבומי הופעה

Željko Joksimović - Beogradska Arena Live‏ – 2008
דיסקוגרפיה > אלבומי אוסף

The Best Of Željko Joksimović‏ – 2003
Platinum Collection‏ – 2007
הערות שוליים

↑  Zeljko Joksimovic - Biography באתר letssingit.com
1 2  Željko Joksimović - biography features באתר bebo.com
↑  Željko Joksimović: Ne promatram se kao da sam zgodan! באתר dnevnik.hr,‏ 11 בדצמבר 2010 (בקרואטית)
↑  Jovana Janković & Željko Joksimović the hosts באתר oikotimes.com,‏ 4 במרץ 2008
↑  http://www.esctoday.com/news/read/18515
באתר esctoday.com,‏ 14 במרץ 2012 (באנגלית)
| --- | --- |
בקרת זהויות :  GND: 130586102  ISNI: 0000 0000 1699 0433  MusicBrainz: 380b799f-4aca-44e9-aade-5b0714cadb6c  VIAF: 57723920   WorldCat (עם VIAF): 57723920 
יוקסימוביץ' מנחה באירוויזיון 2008
זפת

ניתן להפיק זפת על ידי חימום גבעולי תירס במיקרוגל. התהליך המתרחש הוא פירוליזה
זֶפֶת, או עִטְרָן, היא נוזל סמיך וצמיגי שצבעו נע בין חום-צהבהב לשחור, המופק באמצעות זיקוק יבש של חומר אורגני. לרוב זפת מופקת כתוצר לוואי של פחם, אך ניתן להפיקה גם מנפט, כבול או עץ. בורות זפת מכילים למעשה אספלט ולא זפת, ונכון לקרוא להם אגמי אספלט.
באנגלית ובצרפתית המונח tar מתייחס בעיקר לתוצר המתקבל מפחם, אך בצפון אירופה הוא מתייחס לתזקיק העץ המשמש בין היתר להוספת טעם לדברי מתיקה. בין היתר משמשת זפת להפקת צבעי מאכל מלאכותיים.
המילה העברית "זפת" משמשת גם כתרגום למונח האנגלי pitch או resin (אנ'), המציין מספר נוזלים לא ניוטוניים – חומרים נוזליים שצמיגותם גבוהה מאוד, הנראים מוצקים בתנאים מסוימים. חומרים אלה נשברים כתוצאה מפגיעה חזקה (כמו מכת פטיש), אך לאורך זמן רב יזרמו כנוזל. מבחינים בין המילים tar ו-pitch, כאשר tar מציינת חומרים נוזליים יחסית, ו-pitch חומרים מוצקים יחסית. זפת מסוג pitch היא מושאו של ניסוי המעבדה הוותיק ביותר בעולם, ניסוי טיפת הזפת.
שימושים

זפת הייתה מרכיב חיוני בכבישים הראשונים, אשר נקראו "tarmac" (תערובת זפת וחצץ). היא שימשה גם לכיסוי רעפים ולאיטום גגות וגופי ספינות וסירות. היא אף שימשה לאטימת מפרשיות, אך כעת אלה מיוצרות מרכיבים מלאכותיים עמידי מים שביטלו את הצורך באטימה.
זפת עץ עדיין משמשת לאיטום סירות עץ וגגות, אם כי כיום ישנם חומרי איטום יעילים בהרבה.
נעשה בעטרן שימוש בתכשירים קוסמטיים, לדוגמה בשמפו נגד קשקשים.
הסכנות לזיהום אקולוגי בזפת

זיהום אקולוגי בזיפת יכול להיות פוטנציאלית ולהשפיע על הסביבה הטבעית במספר דרכים:
זיהום מפעולות ההכנה: במהלך תהליך הכנת הזיפת, ייתכן וישנם חומרים רעילים או מזיקים שמשתמשים בהם בתהליך החידוש של הזיפת. אלו חומרים כימיים יכולים להיבלע לתת האדמה או למי התהום ולגרום לזיהום של מקורות מים ותת-האדמה.
זיהום מתפשט: זיפת פעילה יכולה להפיץ אבקה או חלקיקים קטנים של זיפה לאזורים הסובבים. זאת עשויה לגרום לזיהום אוויר, המייצר חשש לבריאות האדם ולחיי החיות הפועלים באזור הזיפה.
זיהום מפעולות ההשבתה: בשלב השבתה, זיפת יכולה לגרום לפיצוץ ולפיצוץ של חומרים מזיקים כמו הגז הטבעי או חומרי נפט. הפיצוץ יכול לגרום לשפעת פטרוליאום, שיכולה להשפיע על המערכות האקולוגיות הסובבות, כולל מערכות מים תת-קרקעיות וחיידקי יער, וליצור פגיעה בביומסה המקומית.
זיהום מפעולות התפעול: במהלך תהליך התפעול של הזיפת, ייתכן ונוצרות נזילות מזיקות של זיפת או של חומרים המשמשים בתהליך הזיפה. אלו יכולים להיבלע למערכות מים מקומיות או להשפיע על האדמה ולגרום לזיהום של הקרקע, מקורות המים וחיידקי היער.
זיהום מפסולת הזיפת: תהליך הזיפה יכול ליצור פסולת, כולל מוצקים ונוזלים המקושרים לתהליכי הזיפה והשבתה. הפסולת המיוצרת יכולה להיות מזיקה ולהשפיע על הסביבה הטבעית והביוספיאר המקומי בצורות שונות, כולל זיהום של מקורות מים, חשיפת חיות וצמחים לחומרים מזיקים ותגובה רעילה במערכות האקולוגיות הסמוכות.
כדי להפחית את הסכנות לזיהום אקולוגי בזיפת, ישנן מספר מדיניות ותהליכים אשר נמצאים בשימוש ברחבי העולם על מנת להפחית את ההשפעה הסביבתית של פעילות הזיפה. כללים ותקנות נועדו להגביר את הסטנדרטים הסביבתיים לתהליכי הזיפה והשבתה, ולהקפיא או להגביל את השימוש בחומרים מזיקים.
בנוסף, טכנולוגיות חדשות ומתקדמות יכולות לסייע בהפחתת הסיכונים. לדוגמה, מערכות סינון וניטור מתקדמות יכולות לזהות ולהפחית את פיצוץ והשפעת חומרים מזיקים בתהליך השבתה. תהליכי מיקוח ועיבוד מתקדמים יכולים לטפח את קיומם של חומרים מזיקים ולהפחית את כמות הפסולת המופקת.
חשיבה ותכנון סביבתיים מתוך הבנה של ההשפעות האפשריות ושימוש בטכנולוגיות יעילות יכולות לסייע להפחית את הסיכונים האקולוגיים הקשורים לזיהום בתהליכי הזיפה
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סיגריות ועישון

העטרן נמצא בשימוש בסיגריות והוא נשאף על ידי המעשנים. העטרן נדבק לדפנות כלי הנשימה ופוגע בהם.
ראו גם

בנייה
ניסוי טיפת הזפת
אסון הזפת
חטיפת לואיס אלבינו

לואיס ארמנדו אלבינו בן ה-6 נחטף ב-21 בפברואר 1951 באוקלנד, קליפורניה. בשנת 2024 הוא אותר חי בחוף המזרחי והתאחד מחדש עם משפחתו כ-73 שנים לאחר שנחטף.
רקע

אלבינו נולד בפוארטו ריקו, הוא אחד משישה ילדים במשפחתו, כשנה וחצי קודם לחטיפתו היגרה משפחתו למערב אוקלנד.
החטיפה

ב-21 בפברואר 1951 שיחק לואיס בן ה-6, עם אחיו רוג'ר שהיה אז בן 10, בפארק ג'פרסון סקוור באוקלנד. אישה זרה ששוחחה עמו בספרדית, פיתתה אותו להתלוות אליה בהבטחה שתקנה לו ממתקים, אחיו רוג'ר עקב אחריהם זמן מה עד ששב הביתה לקרוא לעזרת מבוגר.
המשטרה המקומית לא התייחסה ברצינות לסיפורו של האח והעריכה שהילד נפל למקווה מים סמוך. לפיכך החיפושים התמקדו באזור מפרץ סן פרנסיסקו עד להפסקתם.
החוטפת הטיסה אותו לחוף המזרחי, שם הוא גדל על ידי בני זוג אותם החשיב להוריו, הוא שירת בצבא ארצות הברית במלחמת וייטנאם, עבד ככבאי ונולדו לו ילדים ונכדים.
אמו, אנטוניה, הייתה פונה מעת לעת למשטרה המקומית כדי לברר מה עלה בגורלו של בנה, עד לפטירתה בשנת 2005.
מציאתו מחדש

בשנת 2020 ביצעה אחייניתו של לואיס, אלידה אלקין בדיקת DNA מקוונת וגילתה התאמה של 22% לגבר זר, אך היא לא הצליחה ליצור עמו קשר.
בשנת 2024, לאחר שפנתה המשפחה למשטרה יצרה זו קשר עם לואיס ולאחר שבוצעה בדיקת DNA הובררה זהותו, והוא נפגש עם אחיו ואחותו.
ה-FBI הודיע שסגר את תיק הנעדר שלו, אך חקירת החטיפה נמשכת.
הערות שוליים

↑  Susie Beever, Boy abducted aged six found alive 73 years on- but there's heartbreaking news, The Mirror, ‏2024-09-21 (באנגלית)
↑  ערן סיקורל, ארצות הברית: נחטף בגיל שש והתאחד עם משפחתו לאחר 70 שנים, באתר כאן – תאגיד השידור הישראלי, 23 בספטמבר 2024
↑  אסור לפספס‏, ילד שנחטף בגיל שש נמצא בחיים אחרי 73 שנים - אבל יש חדשות קורעות לב, באתר וואלה, 24 בספטמבר 2024
↑  איתמר שוורץ, נחטף כשהיה בן 6 ונמצא על ידי בני משפחתו 70 שנה לאחר מכן, באתר חדשות 13, 25 בספטמבר 2024
↑  נחטף ב-1951 כילד בן 6, ונמצא בחיים אחרי 73 שנה, באתר ynet, 26 בספטמבר 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חטיפת לואיס אלבינו".
זן באמנות הקשת

|  מידע כללי |
| --- | --- |
 מאת:  אויגן הריגל
 שפת המקור:  גרמנית
 סוגה:  פילוסופיה
 נושא:  זן (בודהיזם)
 הוצאה
 הוצאה:  Pantheon Books, בפסקה זו רשומה אחת נוספת שטרם תורגמה 
 מקום הוצאה:  גרמניה
 תאריך הוצאה:  1948
 הוצאה בעברית
 הוצאה:  כנרת זמורה-ביתן דביר
 תאריך:  1990
 
זן באמנות הקשת (מגרמנית: Zen in der Kunst des Bogenschießens) הוא ספר שכתב אויגן הריגל, פרופסור גרמני לפילוסופיה, שפורסם ב-1948. הספר עוסק בנסיונותיו להבין את תורת הזן על ידי תרגול קיודו, אמנות הקשת היפנית, המשמשת כתרגול מדיטטיבי עבור מתרגלי זן, ממורה בשם אווַה קֶנזוֹ. מיוחסת לספר הצגתו הראשונה של הזן לקהל המערבי בסוף שנות ה-40 וה-50.
בשנים מאז שיצא מבקרים רבים הטילו ספק באמינות הספר, וטענו שלא ניתן להגדיר את גישתו של קנזו כ"זן", ושקנזו עצמו מעולם לא טען ללמד זן אלא גישה רוחנית נפרדת שפיתח בשם "דאישא-דוֹקיוֹ". בנוסף נטען שהריגל הציג באופן מגמתי או המציא לחלוטין רבים מהמפגשים אותם תיעד בספרו. בנוסף טוענים אחרים שהרעיונות המוצגים בספר הושפעו או נועדו להצדיק את הפוליטיקה של המפלגה הנאצית אליה הריגל השתייך עד פירוקה, כשלוש שנים לפני פרסום הספר.
תהליך כתיבת הספר

הרריגל (1884–1955) היה פרופסור גרמני לפילוסופיה, עם עניין במיסטיקה. מ-1924 ועד 1929 לימד פילוסופיה ביפן, ולכאורה למד את קיודו אצל מאסטר בשם אווַה קֵנזוֹ. אווה לימד קיודו באופן שנחשב בעיני אחדים כדת מיסטית, הנקראת דאישא-דוֹקיוֹ. הייתה זו גישה לקיודו ששמה דגש רב על ההיבט הרוחני, בשונה מחלק ניכר משיטות התרגול הנפוצות באותה תקופה. ב-1936 כתב הרריגל חיבור בן 20 עמודים על חוויותיו, ולאחר מכן ב-1948 הרחיב את החיבור לספר קצר. הספר תורגם לאנגלית ב-1953 וליפנית ב-1955.
תוכן הספר

הספר מציג תיאוריות על למידה מוטורית. הריגל מפגין פתיחות כלפי התיאוריה שחלק מהפעולות הפיזיות החצוניות של האדם נעשית באופן לא מודע, דעה שעד אז לא הייתה מקובלת במערב. לדוגמה, רעיון מרכזי בספר הוא כיצד במשך שנים של תרגול, פעילות גופנית הופכת ללא מאמץ פיזי או נפשי, כאילו הזיכרון הפיזי שלנו (המכונה לרוב "זיכרון שריר") מבצע תנועות מורכבות וקשות ללא שליטה מודעת מהגוף.
הריגל מתאר זאת בספרו כך:
"(. . . ) הקַשת מפסיק להיות מודע לעצמו כמי שעוסק בפגיעה במטרה המוצבת מולו. מצב זה של חוסר מודעות מתאפשר רק כאשר, בהיותו ריק לחלוטין ומשולל עצמי, הופך הקשת לאחד עם שלמות המיומנות הטכנית שלו, אף על פי שיש בו משהו בסדר שונה לגמרי שלא ניתן להגיע אליו בשום מחקר מתקדם של האמנות. (. . . )"